Ein ritter der niht wete habe von golde noch von siden
Ein ritter der niht wete habe von golde noch von siden·
der sol vs trúwen vnd vs manheit kleider an sich sniden·
so lat er sich liden· swa man die werden schǒwen sol·
er wirt dvrh sinen steten sin vnd dvr sin ellent geret·
da man des boͤsen wol bekleit mit purpur sich beheret·
dar get vnd keret der vrvme ane allen pfellol wol·
es en wart nie ritterlicher wat als edel noh so gůt·
so trúwe vnd manlich mv̊t· swem si zeherzen lege·
dem solt ein hoher kúnig sin mit gabe niht zetrêge·
 mich dúhte reht dc er mit golde in túre widerwege·
dc er sin wol pflege· dc brelte im richer eren zol·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse